תארו לעצמכם קרב בין שתי חבורות רחוב אלימות שכבר פגעו בכם בעבר ומאיימות לעשות זאת שוב בעתיד, מתנהל בסביבת מגוריכם.
תארו לעצמכם עוד שבמהלך קרב זה, קבוצת אנשים המשתייכים לאותן חבורות רחוב מבקשים מקלט בביתכם.
האם תתנו להם להיכנס?
האם תסכנו את חייכם ואת חיי היקרים לכם כדי להציל אנשים שרוצים לרצוח אתכם?
זה בערך[א] המצב בו נמצאות מדינות אירופה לנוכח גל הפליטים ממדינות האסלאם[ב] אבל בגלל שהן שבויות בדת הפלורליזם הן אינן מסוגלות לחסום את כניסתם של רוצחים פוטנציאלים כאשר הסיבה לחסימה היא "רק" אמונתם של אותם אנשים בדת מסוימת, שהרי חופש דת הוא אחת ממצוות דתם הם.
זאת, חרף העובדה שמה שהופך את אותם אנשים לרוצחים פוטנציאלים היא בדיוק דתם.
האסלאם[ג] היא דת רצחנית שכתבי הקודש שלה מצווים על מאמיניה להרוג או לשעבד כל מי שאינו מוסלמי.
במילים אחרות – האסלאם דוגל בין השאר בהשמדת הפלורליזם ותומכיו.
כמה שטופי מוח בדת הפלורליזם צריכים האירופאים להיות כדי לאפשר את השתלטותה של דת זו על ארצותיהם?!
האירופאים נמצאים בקונפליקט שבו מעומתת הסובלנות שדורשת מהם דת הפלורליזם עם העובדה שפלורליזם כל כך קיצוני כמו זה שהם רוצים לאפשר יביא לחורבנה של תרבותם ולנפילת משטריהם.
זה נראה כמו מלכוד שממנו אין לפלורליזם (ולפלורליסטים) סיכוי לצאת בחיים ומטרתו של מאמר זה היא להתוות דרך ליציאה ממלכוד זה.
בגדול – מה שהייתי רוצה להציע לאירופאים הוא להתנות את כניסתם של מהגרים מוסלמים (וברבות הימים – גם את הישארותם באירופה של המוסלמים שכבר חדרו אליה), בזניחה של האסלאם, אבל דבר זה אינו ניתן למימוש משתי סיבות:
האחת היא, כאמור, דת הפלורליזם שאוסרת חקיקה מסוג זה.
השנייה היא שאי אפשר לדעת אם מוסלמי שאמר שהוא זונח את האסלאם אכן יזנח את האסלאם.
מה שאולי אפשר לעשות הוא להפנות את האסלאם נגד עצמו.
הקוראן מלא בחוקים שמצווים לרצוח אנשים מכל מיני סיבות, כולל אמונתם, נטייתם המינית, אי ציות לתכתיבים אלה ואחרים בנוגע לחיי משפחה ועוד.
לדעתי, צריך להחתים כל וואנאבי אירופאי על מסמך שבו הוא מתנער מחוקים אלה, וזאת – מבלי שבמסמך שעליו הוא חותם יופיע שמה של דת כלשהי.
נראה לי שהפלורליזם לא יוכל להתנגד להחתמה על מסמך מסוג זה, וגם לא להחתמה חוזרת עליו מדי חודש בשנה הראשונה, מדי חודשיים בשנה השנייה, מדי שלושה חודשים בשנה השלישית וכן הלאה, כתנאי לכניסה לאירופה.
אחרי הכל – לא מדובר כאן על דת אלא על עקרונות שכל בן תרבות צריך לקבל, עקרונות שמי שלא חושב שאזרחים צריכים להיות מחויבים להם אמור לשחרר רוצחים מהכלא או לפחות לבטל את החקיקה נגד הסתה לרצח.
אבל זו רק ההתחלה: זה עשוי לחדור את מחסום הפלורליזם אבל זה עדיין לא יבטיח שמי שחותם על המסמך אכן יפעל על פיו.
לכן צריך להוסיף למסמך עוד משהו שאמירה שלו תהפוך את האומר לבן מוות או לפחות בר עונשין מבחינת האסלאם.
ייתכן שמשפט בסגנון "החוקים דלעיל הם בלתי מוסריים ומי שהכניס אותם לדת כלשהי חייב להיות פסיכופת צמא דם ואכזרי" יעשה את העבודה.
אבל הצהרה כזאת לא תעשה את העבודה לבד.
יש באסלאם חוק שנקרא Taqiya שתכליתו היא להתיר הצגת כפירה במצבים שמסכנים את האדם או את רכושו, מבלי שהצגה זו תיחשב לכפירה אמיתית.
כדי ליטול את עוקצו של חוק זה יש לדאוג לכך ש"תירוץ" הסכנה לא יעבוד.
אפשר לעשות זאת על ידי שילוב מחנות מעבר בתהליך:
אם למחנות המעבר אפשר להיכנס מבלי להצהיר כזאת הצהרה וההצהרה נחוצה רק כדי לצאת מהם לתוך המדינה, הרי שבניהול נכון של המחנות לא יוכלו תושביהם המצהירים לטעון שעשו זאת בגלל הסכנה שריחפה מעל לראשם.
ניהול נכון של המחנות הוא ניהול צבאי קשיח עם הפרדת אזורי מגורים בין בני הדתות השונות.
זה נחוץ כדי למנוע תופעות כגון זו המתוארת במאמר שתוכלו לקרוא אם תעקבו אחרי קישור זה.
כאמור, הרעיון הוא להתנות כניסת מהגרים לאירופה בחתימה על מסמך כזה ובהמשך להחתים עליו גם מהגרים שכבר נכנסו.
ברור לי שהסיכויים שהרעיון יאומץ נמוכים והסיכויים שיעבוד נמוכים אף יותר כי יש סיכוי גבוה שברבות הימים יקום איזה כהן דת מוסלמי וימציא פסק הלכה שמתיר רמאות בסגנון Taqiya גם במצבים נוספים כמו ניסיון להשלטת האסלאם במדינות בהן עדיין לא השתלט.
למרות זאת אני חושב שעדיף שאנשים יוחתמו על כזאת הצהרה מאשר שלא יחתמו ועדיף שהרעיון יוצג משלא יוצג.
בערך. לא בדיוק. בניגוד ל"סתם" כנופיה, לפליטים המוסלמים יש מכנה משותף אידיאולוגי. מכנה משותף זה עשוי, כפי שתראו בהמשך, לספק לנו את הבסיס לפתרון הבעיה
למעשה, מדובר כאן בסך הכל בביטוי בולט במיוחד של בעיה שמאפיינת את התנהגותה של אירופה לאורך שנים רבות ושההתעלמות ממנה לאורך זמן רב כבר מסכנת את אירופה גם ללא הפליטים החדשים.
האסלאם הוא דוגמה קיצונית לדת רצחנית אבל למעשה, גם היהדות והנצרות הן כאלו במידה זו או אחרת. למעשה, קשה למצוא דוגמה לדת שחוקיה מתיישבים עם מה שאנחנו תופסים כמוסר.
נקרא 2971 פעמים	שונה לאחרונה ב- ראשון, 05 אוגוסט 2018 08:14
למאמר הבא ולקודם: « ימין ושמאל, רק חול וחול (מעגלתו של חילוני) התמודדות עם עקיפה על השוליים וסוגים אחרים של נהיגה בריונית (מעגלתו של חילוני) »
קישור לתגובה	שני, 05 אוקטובר 2015 16:03 הוסף ע״י	חילוני (מעגלתו של)
בצירוף מקרים מעניין מצאתי היום מאמר שמבטא רעיון דומה של חרט וילדרס.
ליתר דיוק - מדובר באותו רעיון בשלב הבוסרי שלו - זה שתיארתי במשפט "בגדול – מה שהייתי רוצה להציע לאירופאים הוא להתנות את כניסתם של מהגרים מוסלמים (וברבות הימים – גם את הישארותם באירופה של המוסלמים שכבר חדרו אליה), בזניחה של האסלאם"
הפיתוח הלוגי שנועד לרתום את האסלאם עצמו כדי לתת תוקף להצהרה, חסר אצל ווילדרס:
http://israelagainstterror.blogspot.co.il/2015/09/muslim-immigration-and-how-to-handle-it.html